**พระราชวังพญาไท** หรือ **วังพญาไท** ตั้งอยู่ที่ริมคลองสามเสน ถนนราชวิถี แขวงทุ่งพญาไท เขตราชเทวี กรุงเทพมหานคร พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น พระราชทานนามให้ว่า "พระตำหนักพญาไท" หรือ "วังพญาไท" ต่อมาได้รับการสถาปนาเป็นพระราชวังพญาไทในรัชสมัยพระบาทสมเด็จพระมงกุฎเกล้าเจ้าอยู่หัว

ประวัติ
-------

สมเด็จพระศรีพัชรินทราบรมราชินีนาถ พระบรมราชชนนีพันปีหลวง
พระราชวังพญาไทเมื่อครั้งยังเป็นที่ประทับของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
วังพญาไท เริ่มก่อสร้างตั้งแต่ปี พ.ศ. 2452 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างขึ้นเพื่อใช้เป็นที่เสด็จทอดพระเนตรการทำนา การปลูกผักและการเลี้ยงสัตว์ วังนี้พระเจ้าอยู่หัวรัชกาลที่ 5 ได้โปรดเกล้าฯ ให้สร้างตำหนักเป็นที่ประทับ รวมถึงส่วนพื้นที่ด้านตรงข้ามกับพระตำหนัก โปรดเกล้าฯ ให้เป็นที่ทำนา รวมทั้ง *โรงนา* ขึ้นเพื่อประกอบพระราชพิธีแรกนาขวัญหลายครั้ง ณ วังพญาไท

วังพญาไทใช้เป็นที่ประทับของพระเจ้าอยู่หัว รัชกาลที่ 5 ในระยะเวลาอันสั้น เพราะเมื่อหลังจากมีการขึ้นเรือนใหม่ได้เพียงไม่กี่เดือนก็สวรรคต และในสมัยรัชกาลที่ 6 พระบาทสมเด็จพระมงกุฎเกล้าเจ้าอยู่หัว ได้ทูลเชิญสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระราชมารดา มาประทับที่พระราชวังแห่งนี้ด้วย จนกระทั่งสวรรคตเมื่อปี 2463 หลังจากนั้นพระบาทสมเด็จพระเจ้าอยู่หัว รัชกาลที่ 6 ได้ทรงรื้อพระตำหนักพญาไท เหลือไว้เพียง พระที่นั่งเทวราชสภารมย์ ซึ่งเป็นท้องพระโรง และทรงพระกรุณาโปรดเกล้าฯ ให้สร้างพระที่นั่งใหม่หลายพระองค์ด้วยกัน รวมทั้งได้รับการสถาปนาวังเป็น **พระราชวังพญาไท** รัชกาลที่ 6 เสด็จฯ มาประทับที่พระราชวังนี้โดยตลอดจนปีสุดท้ายแห่งรัชกาลทรงโปรดเกล้าฯ ให้มีการตัดต้นไม้ใหญ่เพื่อสร้างพลับพลา ทำให้เกิดกลิ่นเหม็นคล้ายซากศพ โดยทรงได้กลิ่นพระองค์เดียว ประกอบกับมีพระราชประสงค์ให้พระหน่อประสูติในพระมหามณเฑียร จึงเสด็จฯ จากพระราชวังพญาไทไปประทับในพระที่นั่งจักรพรรดิพิมาน และ โปรดให้พระนางเจ้าสุวัทนา พระวรราชเทวี ตามเสด็จไปประทับที่พระที่นั่งเทพสถานพิลาส ในหมู่พระมหามณเฑียร พระบรมมหาราชวัง จนกระทั่งสวรรคต 

พระตำหนักสมเด็จพระพันปีหลวงที่รื้อจากพระราชวังพญาไทไปปลูกสร้างถวายเป็นเสนาสนะของพระสงฆ์วัดราชาธิวาส
พระราชวังพญาไท ยังเคยเป็นที่ประทับของ พระนางเจ้าสุวัทนา พระวรราชเทวีในช่วงมีพระครรภ์พระหน่อ สมเด็จพระนางเจ้าอินทรศักดิศจี พระวรราชชายา และเป็นที่พำนักของ พระสุจริตสุดา พระสนมเอก อีกด้วย

สิ่งที่สำคัญอีกอย่างหนึ่งของพระราชวังพญาไทในสมัยรัชกาลที่ 6 ได้แก่ ดุสิตธานี หรือเมืองประชาธิปไตยแบบอังกฤษ ตามพระราชประสงค์ของพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างเป็นเมืองจำลองขึ้น เพื่อทดลองการปกครองระบอบประชาธิปไตย ซึ่งปัจจุบันไม่มีเหลือให้เห็นแล้ว

ต่อมา สมัยรัชกาลที่ 7 โปรดเกล้าฯ ให้กรมรถไฟหลวงปรับปรุงวังพญาไทเป็นโรงแรมชั้นหนึ่งสำหรับให้ชาวต่างประเทศพัก เปิดเมื่อ 18 กุมภาพันธ์ 2468 ตามพระราชประสงค์ในรัชกาลที่ 6 ที่จะพระราชทานพระราชวังแห่งนี้ให้เป็นโฮเต็ลชั้นหนึ่งของประเทศ ตั้งแต่มีพระราชดำริจัดงานสยามรัฐพิพิธภัณฑ์ เพื่อพัฒนาการพาณิชยกรรมและอุตสาหกรรมการท่องเที่ยว ระหว่างนั้น ได้มีการใช้ พระราชวังพญาไทได้เป็นที่ตั้งของสถานีวิทยุกระจายเสียงแห่งแรกของไทย ออกอากาศเมื่อ 25 กุมภาพันธ์ 2473 กรมรถไฟดำเนินการโรงแรมวังพญาไทได้ 6-7 ปีก็เลิกกิจการเมื่อ 15 พฤศจิกายน 2475 เนื่องจากคณะราษฎรต้องการนำวังพญาไทสร้างโรงพยาบาลทหาร จึงพระราชทานวังนี้ให้เป็นสถานพยาบาล ของกองทัพบก และได้เปลี่ยนชื่อเป็นโรงพยาบาลพระมงกุฎเกล้า มาจนปัจจุบัน

นอกจากนี้ พระราชวังพญาไทยังเคยเป็นสถานที่จัดงานสำคัญหลายวาระ เช่น งานฉลองพระชนมายุ 6 รอบ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เมื่อเดือนพฤศจิกายน 2540, การจัดแสดงดนตรีของวง อ.ส.วันศุกร์ ในพระบาทสมเด็จพระปรมินทรมหาภูมิพลอดุลยเดช ถือเป็นการแสดงต่อสาธารณชนเป็นครั้งแรก เมื่อวันที่ 30 พฤศจิกายน พ.ศ. 2550, การแข่งขันรายการเกมโชว์ทางโทรทัศน์อัจฉริยะข้ามคืน ล้านที่ 35 รวมทั้งการจัดการแสดงดนตรีต่าง ๆ เช่น ดนตรีคลาสสิก และดนตรีไทย เป็นต้น

ปัจจุบันพระราชวังพญาไทอยู่ในสภาพทรุดโทรมและกำลังอยู่ในระหว่างระดมทุนเพื่อบูรณปฏิสังขรณ์ และจัดทำเป็นพิพิธภัณฑ์ถาวร ภายใต้การดำเนินงานของ ชมรมคนรักวัง และ มูลนิธิอนุรักษ์พระราชวังพญาไท ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี

สิ่งก่อสร้างในเขตวังพญาไท
-------------------------

พระที่นั่งไวกูณฐเทพยสถาน
พระที่นั่งพิมานจักรี
พระที่นั่งเทวราชสภารมย์
ในปัจจุบัน คงเหลือพระที่นั่งที่สร้างในรัชกาลที่ 5 เพียงองค์เดียว คือ พระที่นั่งเทวราชสภารมย์ และพระที่นั่งที่สร้างขึ้นในสมัยรัชกาลที่ 6 คือ พระที่นั่งไวกูณฐเทพยสถาน พระที่นั่งพิมานจักรี พระที่นั่งศรีสุทธาวาส พระที่นั่งอุดมวนาภรณ์ พระตำหนักเมขลารูจี สวนโรมัน และ ศาลท้าวหิรัญพนาสูร โดยชื่อของพระที่นั่งจะตั้งให้มีความคล้องจองกัน ได้แก่ ไวกูณฐเทพยสถาน พิมานจักรี ศรีสุทธนิวาส เทวราชสภารมย์ อุดมวนาภรณ์ ลักษณะของสถาปัตยกรรมอันโดดเด่นของพระราชวังพญาไทคือหอคอยสูงและหลังคายอดแหลมของพระที่นั่งพิมานจักรี ส่วนภายในมีภาพเขียนแบบปูนเปียกเป็นลวดลายงดงามแบบตะวันตก

### พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว

พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว เบื้องหลังคืออาคารเทียบรถพระที่นั่ง และพระที่นั่งพิมานจักรีพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว เบื้องหลังคืออาคารเทียบรถพระที่นั่ง และพระที่นั่งพิมานจักรี
**พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว** เป็นพระบรมราชานุสาวรีย์ที่สร้างขึ้นในภายหลัง เป็นพระบรมราชานุสาวรีย์หล่อสำริดทรงยืนตั้งอยู่ด้านหน้าอาคารเทียบรถพระที่นั่งเป็นพระบรมราชานุสาวรีย์ที่หล่อขึ้นขนาดเท่าองค์จริงทรงเครื่องยศจอมพลทหารบกประดับเครื่องราชอิสริยาภรณ์อันมีศักดิ์รามาธิบดี

### อาคารเทียบรถพระที่นั่ง

**อาคารเทียบรถพระที่นั่ง** ตั้งอยู่ด้านหลังพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว มีลักษณะเป็นอาคารแบบนีโอคลาสสิคอยู่ด้านหน้าพระที่นั่งพิมานจักรีโดยดาดฟ้าของอาคารเชื่อมกับพระที่นั่งพิมานจักรี ใช้เป็นลานเทียบรถพระที่นั่งและห้องพักของผู้ที่รอเข้าเฝ้าพระบาทสมเด็จพระมงกุฎเกล้าเจ้าอยู่หัวปัจจุบันทางพระราชวังได้เปิดให้เอกชนเช่าเป็นร้านกาแฟ **นรสิงห์ ณ พญาไท**

### พระที่นั่งไวกูณฐเทพยสถาน

**พระที่นั่งไวกูณฐเทพยสถาน** เป็นพระที่นั่งที่ตั้งอยู่ทิศตะวันออกของพระที่นั่งพิมานจักรีซึ่งพระที่นั่งทั้งสององค์นี้เชื่อมต่อกันคล้าย ๆ กับเป็นองค์เดียวกันซึ่งเชื่อมต่อด้วยระเบียงลักษณะเป็นคอนกรีตเสริมเหล็กก่ออิฐฉาบปูน 2 ชั้น ต่อมาได้ต่อเติมเป็น 3 ชั้นสำหรับเป็นห้องพระบรรทมชั้นล่างด้านหน้าเป็นห้องหกเหลี่ยมซึ่งใช้เป็นห้องรับแขก ด้านหลังเป็นห้องประชุมที่ประกอบไปด้วยห้องนอนมหาดเล็ก โถงบันไดกลางและห้องพักคอย ชั้น 2 และชั้น 3 เป็นห้องส่วนพระองค์

### พระที่นั่งพิมานจักรี

**พระที่นั่งพิมานจักรี** เป็นพระที่นั่งองค์ประธานของหมู่พระที่นั่งภายในพระราชวังพญาไท สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เป็นพระที่นั่งก่ออิฐฉาบปูน 2 ชั้น โดยมีสถาปัตยกรรมทรงโรมันเนสก์ผสมกับทรงกอธิค โดยจุดเด่นของพระที่นั่งองค์นี้อยู่ที่ยอดโดมสีแดงซึ่งในอดีตใช้สำหรับชักธงมหาราชขึ้นเหนือพระที่นั่งเมื่อพระบาทสมเด็จพระเจ้าอยู่หัวเสด็จมาประทับ รวมทั้ง บริเวณฝาผนังใกล้กับเพดานและเพดานของพระที่นั่งมีภาพเขียนลายดอกไม้แบบปูนเปียกซึ่งมีความงดงามมากและบานประตูเป็นไม้จำหลักปิดทอง มีจารึกพระปรมาภิไธยย่อเหนือบานประตูว่า "ร.ร.๖" ซึ่งหมายถึง สมเด็จพระรามราชาธิบดี รัชกาลที่ ๖ พระที่นั่งพิมานจักรีใช้เป็นที่ประทับของพระบาทสมเด็จพระมงกุฎเกล้าเจ้าอยู่หัวและพระมเหสี ภายในชั้น 1 ประกอบด้วย ห้องเสวย และห้องธารกำนัลซึ่งเป็นห้องสำหรับให้ข้าราชบริพารเข้าเฝ้า ต่อมาเมื่อเปลี่ยนเป็นโฮเต็ลวังพญาไทห้องนี้จึงกลางเป็นห้องอาหาร ชั้นสองเป็นที่ตั้งของท้องพระโรงกลางซึ่งเป็นห้องเสด็จให้เข้าเฝ้าส่วนพระองค์ภายในตกแต่งแบบยุโรป ภายในมีเตาผิงซึ่งด้านบนประดิษฐานพระบรมรูปของพระบาทสมเด็จพระมงกุฏเกล้าเจ้าอยู่หัวภายใต้พระมหาพิชัยมงกุฎซึ่งล้อมรอบด้วยรัศมี ภายในห้องพระบรรทมตกแต่งลายเพดานด้วยจิตรกรรมสีปูนแห้ง เป็นภาพคัมภีร์ในศาสนาพุทธซึ่งจารึกบนใบลาน ภาพรอยพระพุทธบาทและภาพพระเกศแก้วจุฬามณีเจดีย์ นอกจากนี้ยังมีภาพพญามังกรหมายถึงสัญลักษณ์แห่งความเป็นพระราชาและปีพระราชสมภพภายในห้องพระบรรทมมีห้องสรงด้วย
ภายในห้องทรงพระอักษรมีตู้หนังสือซึ่งเป็นตู้แบบติดผนังเป็นตู้สีขาวลายทองมีอักษรย่อพระปรมาภิไธยอยู่
ภายในห้องพระบรรทมของสมเด็จพระนางเจ้าอินทรศักดิศจี พระวรชายา บนเพดานเขียนลายดอกไม้ส่วนบนผนังเป็นลายนกยูงซึ่งเป็นตราสัญลักษณ์ประจำพระองค์ปัจจุบันเป็นที่จัดแสดง
**เรือนมหิธร** ซึ่งเป็นหนึ่งในอาคารของดุสิตธานี จากห้องที่ประทับของสมเด็จพระนางเจ้าอินทรศักดิศจี มีทางเชื่อมต่อไปยังพระที่นั่งศรีสุทธนิวาส

### พระที่นั่งศรีสุทธนิวาส

**พระที่นั่งศรีสุทธนิวาส** ตั้งอยู่ทางด้านทิศตะวันตกของพระที่นั่งพิมานจักรี เป็นพระที่นั่งก่ออิฐถือปูน 2 ชั้นโครงสร้างคอนกรีตเสริมเหล็กโดยมียอดโดมขนาดเล็กอยู่ด้านบน แต่เดิมใช้เป็นท้องพระโรงประจำพระราชวังแต่ต่อมาใช้เป็นสถานที่รับรองเจ้านายฝ่ายในเนื่องจากมีห้องสี่เหลี่ยมผืนผ้าวางเรียงกันเป็นกลุ่มโดยเชื่อมต่อกันที่บริเวณโถงกลาง รูปแบบสถาปัตยกรรมเป็นแบบคฤหาสน์ของยุโรปตามแบบโรแมนติกนิยม แต่เดิมพระที่นั่งองค์นี้ชื่อว่า**พระที่นั่งลักษมีพิลาส** ตั้งตามพระนามของพระนางเธอลักษมีลาวัณ ต่อมาได้เปลี่ยนชื่อเป็นพระที่นั่งศรีสุทธนิวาสในปัจจุบัน โดยชั้นล่างประกอบด้วยห้องชุดขนาดใหญ่ ทางตะวันออกเป็นห้องเสวยและห้องรับแขก ถัดไปเป็นโถงบันไดทิศตะวันตกเป็นห้องนอนข้าหลวง ห้องแต่งตัว หัองน้ำและห้องมโหรี ชั้นบนเป็นห้องบรรทม 3 ชุด ด้านตะวันออกและตะวันตกเป็นของเจ้านาย ด้านใต้เป็นของข้าหลวง

### พระที่นั่งเทวราชสภารมย์

**พระที่นั่งเทวราชสภารมย์** สันนิษฐานว่าสร้างขึ้นเมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จมาประทับ ณ พระราชวังพญาไท ออกแบบโดยวิศวกรชาวอิตาลี พระที่นั่งองค์นี้มีสถาปัตยกรรมแบบผสมผสานระหว่างคลาสสิคและอาร์ตนูโวที่สร้างด้วยโครงสร้างคอนกรีตหน้าตัดหน้าบันทางทิศใต้มีพระปรมาภิไธยย่อ ส.ผ. (เสาวภาผ่องศรี) ทำให้พระที่นั่งองค์นี้มีชื่อเรียกว่าท้องพระโรง ส.ผ. โครงสร้างเป็นไม้ผังอาคารเป็นรูปสี่เหลี่ยมผืนผ้าขนาด 12.24 เมตรแบ่งออกเป็น 3 ส่วน โดยช่วงเสาตรงกลางกว้าง 6 เมตร ด้านข้างกว้างข้างละ 3 เมตร ผนังอังคารเป็นประตูที่สามารถเปิดออกได้ทั้งหมด ทำให้มีลักษณะคล้ายกับอาคารโถง ผนังส่วนบนเป็นช่องแสงขนาดประมาณครึ่งหนึ่งของประตูส่วนล่าง ด้านบนมีระเบียงทางเดินที่ล้อไปตามลักษณะของหลังคาที่มีผังเป็นรูปกากบาทแบบแขนไม่เท่ากัน โดยแกนทางเหนือ ใต้ ยาวกว่า ตะวันออก ตะวันตก ส่วนบนของหลังคาเป็นทรงโดมสถาปัตยกรรมแบบโรมัน ชายคาประดับลวดลายฉลุ พระที่นั่งองค์นี้ใช้เป็นสถานที่ประกอบพระราชพิธีสำคัญ ๆ ต่าง ๆ และใช้เป็นสถานที่รับแขกส่วนพระองค์ รวมทั้งใข้เป็นสถานที่แสดงละคร

### พระที่นั่งอุดมวนาภรณ์

**พระที่นั่งอุดมวนาภรณ์** ตั้งอยู่ทางด้านทิศตะวันออกของพระที่นั่งไวกูญฐเทพยสถาน เป็นพระที่นั่งก่ออิฐฉาบปูน 2 ชั้น เน้นการออกแบบที่เรียบง่าย โครงสร้างเป็นคอนกรีตเสริมเหล็กและมีเหล็กโครงสร้างดัดเป็นแบบอาร์ต นูโว (Art Nouvea) ตกแต่งด้วยกระเบื้องเคลือบสีขาวเน้นประตูทางเข้าและบันไดขนาดใหญ่ตรงกลาง สันนิษฐานว่าการสร้างพระที่นั่งองค์นี้ไม่น่าจะมีความเกี่ยวข้องกับหมู่พระที่นั่งพิมานจักรี แต่เมื่อใช้เป็นที่ประทับของพระสุจริตสุดาและพระนางเจ้าสุวัทนา พระวรราชเทวี พระสนมเอกและพระวรราชเทวีในรัชกาลที่ 6 ตามลำดับจึงมีการสร้างทางเชื่อมกับพระที่นั่งไวกูญฐเทพยสถานในชั้นที่ 2 ทำให้สามารถเดินถึงกันกับหมู่พระที่นั่งพิมานจักรีได้ ปัจจุบันไม่เปิดให้เข้าชมเนื่องจากทางโรงพยาบาลพระมงกุฏเกล้าใช้พระที่นั่งองค์นี้เป็นที่ตั้งของศูนย์อำนวยการแพทย์พระมงกุฏเกล้า

### พระตำหนักเมขลารูจี

**พระตำหนักเมขลารูจี** อยู่ทางด้านทิศตะวันตกของพระที่นั่งพิมานจักรี ซึ่งพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างขึ้นหนึ่งองค์ที่ริมคลองพญาไทตอนกลางพระราชทานนามว่า พระตำหนักอุดมวนาภรณ์ เป็นเรือนไม้ 2 ชั้น ลักษณะสถาปัตยกรรมแบบกระท่อมของยุโรป สร้างด้วยไม้ทั้งหมดตั้งแต่โครงสร้างพื้นและผนัง ผังอาคารมีลักษณะคล้ายกับเรือนไทยโดยมีโถงใหญ่อยู่ตรงกลางและมีเรือนพักอาศัยชั้นเดียวขนาบข้างซ้ายและขวา โดยทิศเหนือเป็นห้องเครื่องและห้องเสวย ทิศใต้เป็นเรือนวางในแนวทแยง ประกอบด้วยห้องทรงเครื่องใหญ่ (ตัดผม) และห้องสรง ติดคลองทิศตะวันตกของห้องโถงเป็นเรือน 2 ชั้น หลังคาจุกตรงกลาง เป็นห้องพระบรรทมมีเฉลียงด้านหน้าลักษณะเด่นของพระตำหนักนี้คือหลังคาที่มีหลายรูปแบบทั้งทรงจั่ว ทรงปั้นหยา ทรงจุกปิรามิด และทรงเพิง หน้าต่างเป็นวงโค้งครึ่งวงกลมขนาดใหญ่ของห้องสรงที่ติดกับคลองพญาไทและกระจกลายเขียนสีรูปนก นกยูง ลายพรรณพฤกษาและเรขาคณิตแบบอาร์ต นูโวและได้เสด็จมาประทับอยู่ชั่วคราวตั้งแต่วันที่ 22 สิงหาคม 2463 เป็นต้นมา ซึ่งเป็นที่ประทับแห่งแรกในพระราชวังแห่งนี้โดยได้ใช้เป็นที่ทรงงานวางโครงการสร้างพระราชมณเฑียรสถานสำหรับประทับถาวรอีกด้วยต่อมา เมื่อการก่อสร้างพระราชมณเฑียรสถานอื่น ๆ ในพระราชวังแห่งนี้แล้วเสร็จและมีพระราชประสงค์ให้พระที่นั่งด้านตะวันออกซึ่งเชื่อมต่อกับพระที่นั่งไวกูณฐเทพยสถานใช้นามว่าพระที่นั่งอุดมวนาภรณ์จึงได้โปรดเกล้าฯ ให้เปลี่ยนนามพระตำหนักแห่งนี้ใหม่เป็น **พระตำหนักเมขลารูจี**

### ศาลท้าวหิรัญพนาสูร

ท้าวหิรัญพนาสูรท้าวหิรัญพนาสูร
**ศาลท้าวหิรัญพนาสูร** เชื่อกันว่าท้าวหิรัญพนาสูร เป็นชายรูปร่างล่ำสันใหญ่โต คอยติดตามป้องกันภยันตรายทั้งปวงให้กับพระบาทสมเด็จพระมงกฎเกล้าเจ้าอยู่หัวใน พ.ศ. 2465 เมื่อการสร้างพระราชวังพญาไทสำหรับประทับเป็นการถาวรเสร็จเรียบร้อยแล้ว โปรดเกล้าฯ ให้ช่างหล่อรูปท้าวหิรัญพนาสูรขนาดใหญ่ด้วยทองสัมฤทธิ์มีชฎา เทริดอย่างไทยโบราณ และไม้เท้าเป็นเครื่องประดับยศ มีพระราชพิธีบวงสรวงขอเชิญท้าวหิรัญพนาสูรเข้าสิงสถิต ณ รูปสัมฤทธิ์เพื่อเป็นศาลเทพารักษ์ประจำพระราชวังพญาไท

### วิหารพระมหานาคชินะวรวรานุสรณ์มงกุฎราช

พระมหานาคชินะวรวรานุสรณ์มงกุฎราชพระมหานาคชินะวรวรานุสรณ์มงกุฎราช
**วิหารพระมหานาคชินะวรวรานุสรณ์มงกุฎราช** เป็นที่ประดิษฐานพระมหานาคชินะวรวรานุสรณ์มงกุฎราชพระพุทธรูปประจำพระราชวังพญาไท สร้างขึ้นเพื่อถวายเป็นพระราชกุศลอุทิศแด่พระบาทสมเด็จพระมงกฎเกล้าเจ้าอยู่หัว
พระพุทธรูปองค์นี้จำลองแบบมาจากพระมหานาคชินะ ซึ่งพระบาทสมเด็จพระมงกุฎเกล้าฯ ทรงสร้างไว้เมื่อครั้งทรงผนวช ณ วัดบวรนิเวศวิหาร เป็นพระพุทธรูปปางนาคปรก จัดเป็นพระประจำวันเสาร์ ลักษณะเด่นชัด คือ นั่งขัดสมาธิราบ (โยคะสนะ) พระชงฆ์ขวาทับซ้าย เป็นท่านั่งที่สำรวมอิริยาบถ หงายพระหัตถ์วางซ้อนกันบนพระเพลา พระหัตถ์ขวาวางทับบนพระหัตถ์ซ้าย มีพญานาคแผ่พังพาน 7 เศียร ตามพุทธประวัติว่าด้วยเหตุการณ์หลังตรัสรู้ใหม่ ๆ พระภูมีพระภาคเจ้าประทับเสวยวิมุติสุข ณ โคนต้นจิก 7 วัน ได้เกิดเมฆใหญู่ผิดฤดูกาล มีฝนตกพรำ เจือด้วยลมหนาวตลอด 7 วัน พญานาคชื่อมุจลินท์ มาวงด้วยขนดรอบพระผู้มีพระภาค 7 รอบ เพื่อป้องกันความหนาวร้อน เหลือบ ยุง

### สวนโรมัน

สวนโรมันสวนโรมัน
**สวนโรมัน** สันนิษฐานว่าเป็น 1 ใน 3 พระราชอุทยานของพระราชวังพญาไท จัดแต่งสวนแบบเรขาคณิตประกอบด้วยศาลาในสวนซึ่งเป็นศาลาแบบโรมันศาลาทรงกลมต่าง ๆ มีหลังคาโดมรับด้วยเสาแบบคอรินเทียนขนาบด้วยศาลาแบบโปร่งโล่งไม่มีหลังคาซึ่งกำหนดขอบเขตด้วยเสาแบบเดียวกันกับโดม รองรับคานที่พาดด้านบน ประดับด้วยตุ๊กตาหินอ่อนแบบโรมันบริเวณบันไดทางขึ้นซึ่งต่อเนื่องกับด้านหน้าที่มีสระน้ำขนาดใหญ่ ตั้งอยู่ในแนวเดียวกับโดม

อ้างอิง
-------

1. ↑  ราชกิจจานุเบกษา, การพระราชพิธีเฉลิมพระที่นั่ง ณ พระราชวังพญาไท, เล่ม ๓๙, ตอน ง, ๓ ธันวาคม พ.ศ. ๒๔๖๕, หน้า ๒๔๒๑
2. ↑  ไทยรัฐ, แห่ซื้อบัตร 'คอนเสิร์ต' อส.วันศุกร์หมดเรียบ, 26 พฤศจิกายน 2550
3. ↑  วันเดียวเที่ยวหลากหลายใน"ราชเทวี" เก็บถาวร 2016-03-05 ที่ เวย์แบ็กแมชชีน โดย ผู้จัดการออนไลน์ 8 กรกฎาคม 2551 14:39 น.
4. ↑  สิริลักษณ์ จินตนะดิลกกุล,พระราชวังพญาไท ตอน : พระที่นั่งพิมานจักรี จาก เว็บไซต์สนุกดอตคอม
5. ↑  แน่งน้อย ศักดิ์ศรี, หม่อมราชวงศ์, พระราชวังในสมัยรัชกาลที่ ๕, สารานุกรมไทยสำหรับเยาวชนฯ เล่มที่ 14
6. ↑  หนุ่มลูกทุ่ง, "พระราชวังพญาไท"งดงามในความเรียบง่าย[*ลิงก์เสีย*], ผู้จัดการออนไลน์, 3 พฤษภาคม 2548
7. ↑  พระราชวังและวังในกรุงเทพฯ (พ.ศ. 2325-2525), หน้า 418

### หนังสือ

* แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525
* หนังสือ วังและ ตำหนัก ของระพีพรรณ ใจภักดี
* สารานุกรมไทยสำหรับเยาวชน ตามพระราชประสงค์ของพระบาทสมเด็จพระเจ้าอยู่หัว เล่มที่ 14

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พระราชวังพญาไท**

* พระราชวังพญาไท เก็บถาวร 2011-03-17 ที่ เวย์แบ็กแมชชีน
* ชมรมคนรักวัง เก็บถาวร 2008-05-27 ที่ เวย์แบ็กแมชชีน
* "พระราชวังพญาไท"งดงามในความเรียบง่าย[*ลิงก์เสีย*], ผู้จัดการออนไลน์, 3 พฤษภาคม 2548 17:44 น.
* รู้จักพระราชวังพญาไท เก็บถาวร 2008-07-06 ที่ เวย์แบ็กแมชชีน จาก เว้บไซต์กาญจนาภิเษก
* พระราชวังพญาไท เก็บถาวร 2007-03-12 ที่ เวย์แบ็กแมชชีน
* แผนที่และภาพถ่ายทางอากาศของ พระราชวังพญาไท
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°46′07″N 100°31′58″E﻿ / ﻿13.768617°N 100.532691°E﻿ / 13.768617; 100.532691

| * ด
* ค
* ก
ไทย รายชื่อพระราชวังและวังในประเทศไทย |
| --- |
| พระราชวัง | 
* พระบรมมหาราชวัง
* พระราชวังกรุงธนบุรี
* พระราชวังจันทน์
* พระราชวังจันทรเกษม
* พระราชวังดุสิต
* พระราชวังท้ายพิกุล
* พระราชวังนันทอุทยาน
* พระนารายณ์ราชนิเวศน์
* พระราชวังบนเขาสัตนาถ
* พระราชวังบวรสถานพิมุข
* พระราชวังบวรสถานมงคล
* พระราชวังบางปะอิน
* พระราชวังโบราณ อยุธยา
* พระราชวังปฐมนคร
* พระราชวังปทุมวัน
* พระราชวังพญาไท
* พระราชนิเวศน์มฤคทายวัน
* พระราชวังเมืองสมุทรปราการ
* พระราชวังรัตนรังสรรค์
* พระรามราชนิเวศน์
* พระราชวังริมน้ำเมืองราชบุรี
* พระราชวังสนามจันทร์
* พระราชวังสราญรมย์
* พระราชวังสวนหลวง
* พระบวรราชวังสีทา

 |
| วัง | 
* วังไกลกังวล
* วังเกษมสันต์
* วังขาว
* วังเขียว
* วังคลังสินค้า
* วังคลองตลาด
* วังคลองเตย
* วังคันธวาส
* วังจักรพงษ์
* วังจันทรเกษม
* วังชิดลม
* วังไชยา
* วังดินสอ
* วังตรอกสาเก
* วังตลาดน้อย
* วังถนนพระอาทิตย์
* วังทวีวัฒนา
* วังท่าพระ
* วังท่าพายัพ
* วังท้ายหับเผย
* วังเทวะเวสม์
* วังเทเวศร์
* วังนฤมล
* วังนางเลิ้ง
* วังบางขุนพรหม
* วังบางคอแหลม
* วังบางพลู
* วังบ้านดอกไม้
* วังบ้านปูน
* วังบ้านหม้อ
* วังบูรพาภิรมย์
* วังประมวญ
* วังปากคลองตลาด
* วังปารุสกวัน
* พระกรุณานิเวศน์
* วังพระวรวงศ์เธอ พระองค์เจ้าคำรบ
* วังพระอาทิตย์
* วังเพชรบุรี
* วังเพ็ชรบูรณ์
* วังโพธิยายรด
* วังมหานาค
* บ้านมะลิวัลย์
* วังมังคละ
* วังไม้
* วังรพีพัฒน์
* วังรังสิต
* วังรัตนาภา
* วังราชทัต
* วังริมคลองภาษีเจริญ
* วังริมป้อมพระสุเมรุ
* วังรื่นฤดี
* วังลดาวัลย์
* วังละโว้
* วังลักษมีวิลาศ
* วังวรจักร
* วังวรดิศ
* วังวรวรรณ
* วังวัชรีวงศ์
* วังวาริชเวสม์
* วังวิทยุ
* วังวินด์เซอร์
* วังศุโขทัย
* วังสงัด
* วังสรรพสาตรศุภกิจ
* วังสระปทุม
* วังสะพานขาว
* วังสะพานช้างโรงสี
* วังสะพานเสี้ยว
* วังสามเสน
* วังสามยอด
* วังสวนบ้านแก้ว
* วังสวนปาริจฉัตก์
* วังสวนผักกาด
* วังสวนมังคุด
* วังสวนสุนันทา

 |
| พระตำหนัก | 
* พระตำหนักกว๊านพะเยา
* พระตำหนักกองบิน 41
* พระตำหนักเกาะสีชัง
* พระตำหนักเขาค้อ
* พระตำหนักเขาน้อย
* พระตำหนักเขียว
* พระตำหนักประทับแรมเขื่อนห้วยเสนง
* พระตำหนักเขื่อนห้วยหลวง
* พระตำหนักคลองหอยโข่ง
* พระตำหนักคำหยาด
* พระตำหนักจักรีบงกช
* พระตำหนักจิตรลดารโหฐาน
* พระตำหนักดอยตุง
* พระตำหนักดาราภิรมย์
* พระตำหนักในพระราชวังดุสิต
* ตำหนักตะพานเกลือ
* ตำหนักทอง
* พระตำหนักทะเลน้อย
* พระตำหนักทักษิณราชนิเวศน์
* ตำหนักทิพย์
* พระตำหนักทิพย์พิมาน
* พระตำหนักทุ่งกระมัง
* เรือนทูลกระหม่อมมหิดลประทาน
* พระตำหนักธงน้อย
* พระตำหนักธารเกษม
* พระตำหนักนนทบุรี
* ตำหนักประถม-นนทบุรี
* พระตำหนักประทับแรมอำเภอปากพนัง
* พระตำหนักปางตอง
* พระตำหนักพัชราลัย
* พระตำหนักพิมานมาศ
* พระตำหนักภูพานราชนิเวศน์
* พระตำหนักภูพิงคราชนิเวศน์
* พระตำหนักภูพิมาน
* พระตำหนักภูฟ้า
* พระตำหนักภูหลวง
* พระตำหนักมหาราช-พระตำหนักราชินี
* พระตำหนักม่อนจ๊อกป๊อก
* พระตำหนักเมืองนคร
* พระตำหนักระยอง
* พระตำหนักริมน้ำน่าน
* พระตำหนักริมผา
* พระตำหนักเลอดิส
* พระตำหนักเวียงเหล็ก
* พระตำหนักสวนรื่นฤดี
* พระตำหนักสระยอ
* พระตำหนัก 3 จั่ว
* พระตำหนักสิริยาลัย
* พระตำหนักสุขทาลัย
* พระตำหนักหนองประจักษ์
* พระตำหนักหาดเจ้าสำราญ
* พระตำหนักอรอาสน์
* พระตำหนักอุทยานแห่งชาติเขาใหญ่
* พระตำหนักไอยรา
* พระตำหนักเอื้องเงิน

 |
| เรือนรับรอง | 
* เรือนรับรองที่ประทับกองบิน 23
* เรือนรับรองที่ประทับเขื่อนจุฬาภรณ์
* เรือนรับรองที่ประทับเขื่อนบางลาง
* เรือนรับรองที่ประทับเขื่อนภูมิพล
* เรือนรับรองที่ประทับเขื่อนรัชชประภา
* เรือนรับรองที่ประทับเขื่อนวชิราลงกรณ์
* เรือนรับรองที่ประทับเขื่อนศรีนครินทร์
* เรือนรับรองที่ประทับเขื่อนสิริกิติ์
* เรือนรับรองที่ประทับเขื่อนสิรินธร
* เรือนรับรองที่ประทับเขื่อนอุบลรัตน์
* เรือนรับรองที่ประทับค่ายกาวิละ
* อาคารที่ประทับรับรองบ่อน้ำมันฝาง
* เรือนประทับรับรอง (บ้านขุนดง/บ้านขุนไพร/บ้านสิมิลัน)
* เรือนที่ประทับโป่งแดง
* เรือนพลับพลาเขาดอกไม้
* เรือนรับรองที่ประทับภูฝอยลม
* เรือนรับรองที่ประทับภูเรือ
* เรือนรับรองที่ประทับสำนักชลประทานที่ 1
* เรือนรับรองที่ประทับสำนักชลประทานที่ 6
* เรือนรับรองเหมืองผาแดง
* เรือนรับรองที่ประทับแหลมหางนาค
* เรือนที่ประทับอ่าวดงตาล

 |
| พลับพลาที่ประทับ | 
* พลับพลาที่ประทับรัชกาลที่ 7
* พลับพลาที่ประทับทรงงานที่อุทยานแห่งชาติภูผายล
* พลับพลาที่ประทับและศาลาเฉลิมพระเกียรติแหลมผักเบี้ย

 |
| สถานที่อื่น | 
* พระจุฑาธุชราชฐาน
* อุทยานประวัติศาสตร์พระนครคีรี

 |

| * ด
* ค
* ก
เขตราชเทวี |
| --- |
| แขวง | 
* ถนนพญาไท
* ถนนเพชรบุรี
* ทุ่งพญาไท
* มักกะสัน

 |
| ประวัติศาสตร์ | 
* อำเภอดุสิต จังหวัดพระนคร
* อำเภอพญาไท จังหวัดพระนคร
* เขตพญาไท กรุงเทพมหานคร
* เขตราชเทวี กรุงเทพมหานคร
* พระราชวังพญาไท
* อนุสาวรีย์ชัยสมรภูมิ
* เหตุการณ์ร่วมสมัย
	+ แก๊สระเบิด ถ.เพชรบุรีตัดใหม่ พ.ศ. 2533

 |
| ภูมิศาสตร์ | 
* คลองแสนแสบ
* คลองสามเสน
* *คลองประแจจีน* (ถูกถม)

 |
| เศรษฐกิจ | 

|  |  |  |  |  |  |  |  |
| --- | --- | --- | --- | --- | --- | --- | --- |
| คมนาคม | 

|  |  |
| --- | --- |
| ถนน | 
* ถนนสายหลัก
	+ จตุรทิศ
	+ ชิดลม
	+ นิคมมักกะสัน
	+ บรรทัดทอง
	+ พญาไท
		- สะพานเฉลิมหล้า 56
	+ พระรามที่ 6
	+ เพชรบุรี
	+ โยธี
	+ รางน้ำ
	+ ราชปรารภ
	+ ราชวิถี
	+ วิทยุ
	+ ศรีอยุธยา
	+ อโศก-ดินแดง
	+ อโศกมนตรี
* ทางพิเศษ
	+ เฉลิมมหานคร
	+ ศรีรัช
* เกาะรถโดยสารประจำทาง อนุสาวรีย์ชัยสมรภูมิ
* รายชื่อทางแยก

 |
| ราง | 
* รถไฟทางไกล
	+ สายเหนือ
	+ สายตะวันออกเฉียงเหนือ
	+ สายตะวันออก
	+ สามเหลี่ยมจิตรลดา
	+ สถานีมักกะสัน
	+ รถไฟชานเมือง รฟท.
* *รถไฟฟ้าชานเมือง สายสีแดงอ่อน* (โครงการ)
* รถไฟฟ้าเชื่อมท่าอากาศยานสุวรรณภูมิ
	+ พญาไท
	+ ราชปรารภ
	+ มักกะสัน
* รถไฟฟ้าบีทีเอส สายสุขุมวิท
	+ ราชเทวี
	+ พญาไท
	+ อนุสาวรีย์ชัยสมรภูมิ
* รถไฟฟ้ามหานคร สายเฉลิมรัชมงคล
	+ เพชรบุรี
* *รถไฟฟ้ามหานคร สายสีส้ม* (โครงการ)

 |
| น้ำ | 
* เรือโดยสารคลองแสนแสบ
	+ ประตูน้ำ

 |

 |
| ธุรกิจ | 
* คิง เพาเวอร์
* เซ็นจูรีเดอะมูฟวีพลาซา
* ตลาดนีออน
* ย่านประตูน้ำ
	+ ตลาด
* อาคารใบหยก 2

 |
| การสื่อสาร | 
* ศูนย์เทคโนโลยีทางการศึกษา
	+ สถานีวิทยุศึกษา
	+ สถานีวิทยุโทรทัศน์เพื่อการศึกษา

 |

 |
| สังคม | 

|  |  |
| --- | --- |
| การศึกษา | 
* มหาวิทยาลัยมหิดล วิทยาเขตพญาไท
* วิทยาลัยแพทยศาสตร์ มหาวิทยาลัยรังสิต
* วิทยาลัยแพทยศาสตร์พระมงกุฎเกล้า
* วิทยาลัยพยาบาลกองทัพบก
* วิทยาลัยพยาบาลบรมราชชนนี
* อาคารวรรณสรณ์
* *รายชื่อสถานศึกษา*

 |
| สาธารณสุข | 
* โรงพยาบาลสังกัดมหาวิทยาลัย
	+ ทันตกรรม ม.มหิดล
	+ พระมงกุฎเกล้า
	+ ราชวิถี
	+ รามาธิบดี
	+ เวชศาสตร์เขตร้อน
* โรงพยาบาลสังกัดอื่น
	+ เดชา
	+ บุรฉัตรไชยากร
	+ พญาไท 1
	+ สงฆ์
	+ ราชเวช
	+ สถาบันประสาทวิทยา
	+ สถาบันมะเร็งแห่งชาติ
	+ สถาบันโรคไตภูมิราชนครินทร์
	+ สถาบันโรคผิวหนัง
	+ สถาบันสุขภาพเด็กแห่งชาติมหาราชินี

 |
| หน่วยงาน | 
* กระทรวง
	+ ต่างประเทศ
	+ อุตสาหกรรม
	+ อุดมศึกษา วิทยาศาสตร์ วิจัยและนวัตกรรม
* กรม
	+ ทรัพยากรธรณี
	+ ทางหลวง
	+ ปศุสัตว์
	+ พลังงานทหาร
	+ แพทย์ทหารบก
	+ โรงงานอุตสาหกรรม
	+ วิทยาศาสตร์บริการ
	+ ส่งเสริมอุตสาหกรรม
	+ สารวัตรทหารบก
	+ อุตสาหกรรมพื้นฐานและการเหมืองแร่
* หน่วยงานอื่น
	+ กองพันทหารสารวัตรที่ 11
	+ สำนักงานคณะกรรมการการอุดมศึกษา
	+ สำนักงานคณะกรรมการอ้อยและน้ำตาลทราย
	+ สำนักงานนโยบายและแผนพลังงาน
	+ สำนักงานนวัตกรรมแห่งชาติ
	+ สำนักงานมาตรฐานผลิตภัณฑ์อุตสาหกรรม
	+ สำนักงานเศรษฐกิจอุตสาหกรรม
	+ สำนักป้องกันและบรรเทาสาธารณภัย
	+ องค์การเภสัชกรรม

 |
| วัฒนธรรม | 
* วังสวนผักกาด
* ชุมชนชาวไทยมุสลิมเชื้อสายจามที่บ้านครัว

 |

 |
| หมวดหมู่ หมวดหมู่ |